നീറ്റ് പരീക്ഷ പന്ത്രണ്ട് മുഖ്യമന്ത്രിമാര്ക്ക് കത്തയച്ച് തമിഴ്നാട് മുഖ്യമന്ത്രി നീറ്റ് പരീക്ഷയ്ക്കതിരെ പന്ത്രണ്ട് മുഖ്യമന്ത്രിമാര്ക്ക് കത്തയച്ച് തമിഴ്നാട് മുഖ്യമന്ത്രി എം.കെ സ്റ്റാലിന്. നീറ്റ് പരീക്ഷയ്ക്കതിരെ ഒരുമിച്ച് നില്ക്കണമെന്നാണ് അവശ്യം. കേരളം, ആന്ധ്രാപ്രദേശ്, ഛത്തീസ്ഗഡ്, ഡല്ഹി, ജാര്ഖണ്ഡ്, മഹാരാഷ്ട്ര, ഒഡീഷ, പഞ്ചാബ്, രാജസ്ഥാന്, തെലങ്കാന, പശ്ചിമ ബംഗാള്, ഗോവ മുഖ്യമന്ത്രിമാര്ക്കാണ് കത്തെഴുതിയിരിക്കുന്നത്. നീറ്റ് പരീക്ഷയെ തുടര്ന്നുണ്ടാകുന്ന സമ്മര്ദങ്ങള് അതിജീവിക്കാന് കഴിയാതെ, തമിഴ്നാട്ടില് വിദ്യാര്ത്ഥികള് ആത്മഹത്യ ചെയ്യുന്ന സാഹചര്യത്തിലാണ് സ്റ്റാലിന്റെ നടപടി. നീറ്റ് മാനദണ്ഡം ഒഴിവാക്കി പ്ലസ് ടു മാര്ക്കിന്റെ അടിസ്ഥാനത്തില് മെഡിക്കല് പ്രവേശനം സാധ്യമാക്കുന്ന ബില് കഴിഞ്ഞ ദിവസം തമിഴ്നാട് നിയമസഭ പാസാക്കിയിരുന്നു. വിദ്യാഭ്യാസ മേഖലയെ നിയന്ത്രിക്കുന്നതില് സംസ്ഥാന സര്ക്കാരുകളുടെ പ്രാമുഖ്യം പുനഃസ്ഥാപിക്കാന് ഒരുമിക്കണമെന്നാണ് സംസ്ഥാനങ്ങള്ക്കയച്ച കത്തില് സ്റ്റാലിന് ചൂണ്ടിക്കാട്ടുന്നത്.